**TAAK 1: MONDELING - LUISTERBEGRIP**

**GRAAD 11: AFRIKAANS EERSTE ADDISIONELE TAAL**

**PUNTE: 10 TYDSDUUR: 1 periode**

**ASSESSERINGSINSTRUMENT: Memorandum DATUM: \_\_\_\_\_\_\_\_\_\_\_\_\_\_**

**Pre-luister:**

1. Gee aan die leerders die onderwerp van die luisterbegrip: **[VAN OPSITKERS TOT LIEFDESKRALE ]** en vra ‘n paar leidende vrae om bespreking uit te lok oor die **onderwerp**. Hoe raak die huidige ekonomie in die land jou en jou gesin?

1. Skryf die volgende **moeilike woorde en uitdrukkings** wat in die luisterbegrip voorkom op die bord en **verduidelik** wat dit beteken.

**Luister:**

1. **Lees die teks een maal** hardop, duidelik, met korrekte uitspraak teen ’n gepaste tempo voor. Die leerders moet **luister**. Hulle mag geen aantekeninge tydens die eerste voorlesing maak nie.
2. **Deel die vrae uit en lees dit een maal hardop saam met die leerders deur.** Die leerders moet die vrae sien en hoor. Maak ook seker die leerders verstaan wat die vraag vra.
3. Leerders **mag aantekeninge** op ’n rofwerkpapier maak**.**
4. Die teks word ’n **tweede keer deur die onderwyser voorgelees**. Vir sommige klasse mag dit selfs ’n derde keer voorgelees word. Die leerders mag tydens die voorlesing aantekeninge maak.

**OPDRAG : Lees die volgende gedeelte aan die klas voor en toets dan hul luisterbegrip.**

**VAN OPSITKERS TOT LIEFDESKRALE**

*Shanda Luyt*

Die opsies om vir iemand te sê: “Ek het jou lief” is vir die **Romeo’s** van vandag **legio**. Vrybriewe is lankal nie meer die posman se verantwoordelikheid nie: deesdae hardloop liefdesboodskappies kortpad met telefoonoproepe, e-posse, SMS’e en Mxit. Liefdesverklarings word selfs op openbare forums soos Facebook gedoen.

Maar dit was nie altyd so nie. In Victoriaanse tye was **gereëlde** huwelike vir geld en status die norm.

**Walliese** vryers het in die sewentiende eeu liefdesboodskappe op die houtstele van lepels gekerf. ‘n Mooi uitgekerfde wingerdstok kon beteken dat die liefde groei, terwyl ‘n anker kon aandui dat die man reg is vir **nesskrop** en trou. Engelse mans het handskoene gestuur. As die meisie dit Sondag kerk toe dra, het sy die aanbod aanvaar. Die Franse **ridders** en **troebadoere** het graag vir geliefdes gedigte geskryf en **ballades** gesing.

Afrikaanse jongmans het vir hul meisies liedjies gesing. Hulle het nie skoolgegaan nie en kon daarom nie skryf nie.

‘n Makliker kommunikasiemiddel was **vrypepermente** waarop allerhande boodskappe was, soos *Ek het jou lief* of *Soen my*.

Vroue het ook ‘n slim manier om hul liefde te verklaar. Die mees romantiese is die kraletjie-liefdesbriewe van Zoeloe-vroue waarmee hulle boodskappe van liefde, verlange en jaloesie aan hul geliefdes oordra. Daarmee vermy hul die ongemak van direkte gesprekke tussen man en vrou. Jongmeisies leer by hul ouer susters wat die verskillende kleure en vorms beteken. Ouer vroue vertel die mans weer wat alles beteken.

Vertoon van ratsheid en krag hou ook verband met **hofmakery**. Khoi-jongmanne het in hul danse voëls nageboots om meisies die hof te maak. **Vlerksleep** soos by die volstruis was ‘n gewilde danspassie waarmee mans die meisies wou beïinruk. Hoede het ook ‘n belangrike rol gespeel in hierdie dans. Die man het sy hoed **strategies** neergegooi, en as die meisie dit optel en opsit, wys sy hy het haar hart gewen!

**(Verkort en verwerk uit Taalgenoot – Februarie 2010; Erkenning aan Kobus Grobler, Elkanah House, Sunningdale; Klasgids Mei 2011.)**

**Post-luister:**

**Leerders luister nou na die vrae of lees dit self en beantwoord dit skriftelik.**

**Hul MAG NIE die teks ontvang nie.**

*Gedink julle weet alles van die*

 *L I E F D E ??*



Luister aandagtig na die artikel “***Van opsitkers en liefdeskrale****”*  geskryf deur Shanda Luyt, wat jou onderwyser gaan voorlees. Lees die vrae hieronder en luister dan weer aktief na die tweede voorlesing. Jou onderwyser mag dit self nóg ‘n keer voorlees. Jy mag aantekeninge maak tydens die voorlesing.

|  |  |  |  |  |
| --- | --- | --- | --- | --- |
| 1 |  | Op watter ander maniere as telefoonoproepe, SMS’e en MXit kan  | (1) |  |
|  |  | liefdesboodskappe ook kortpad hardloop? |  |  |
| 2 |  | Waarom staan ***Faceook*** bekend as ‘n “openbare forum” | (1) |  |
| 3 |  | Noem altwee die **norme** wat daar was vir gereëlde huwelike in die  |  |  |
|  |  | Victoriaanse tyd? (Vir een punt) | (1) |  |
| 4 |  | Wat het ‘n uitgekerfde wingerdstok vir Walliese vryers beteken? | (1) |  |
| 5 |  | Waarom het Afrikaanse jongmanne vir hul nooiens liedjies gesing  |  |  |
|  |  | en NIE gedigte geskryf nie? | (1) |  |
| 6 |  | Wat doen Zoeloe-meisies om vir hul vryers te laat weet hoe hulle voel? | (1) |  |
| 7 |  | Hoe help die jong meisies se susters hulle met hierdie boodskappe? | (1) |  |
| 8 |  | Hoe het die Khoi-mans hul liefde aan die meisies gewys? | (1) |  |
| 9 |  | Watter rol het die **hoed** in Khoi-Khoi-danse gespeel? | (1) |  |
| 10 |  | Dink jy ons leef nou in ‘n ***romantiese*** era? Motiveer jou antwoord. | (1) |  |
|  |  | **TOTAAL: 10 punte** |  |  |

**MEMORANDUM**

1. E-posse  (1) 1
2. Almal kan dit lees / sien wat daarop gesê word. (1) 3
3. Geld en status (1) 3
4. Die liefde is besig om te groei. (1) 2
5. Baie het nie skoolgegaan nie / kon nie skryf nie. (1) 4
6. Hulle het liefdesbriewe uit kraletjies gemaak. (1) 2
7. Die ouer susters leer hulle wat elke kraletjie se kleur beteken. (1) 3
8. Hulle het soos voëls gedans / hul nageboots. (1) 2
9. Die man het sy hoed naby ‘n sekere vrou neergegooi. As sy dit optel

en op haar kop sit, is sy die een vir hom. (1) 3

1. Ja / Nee, met gepaste motivering. *(Ken punt toe vir motivering)* (1) 4

 **[10]**

**Kognitiewe vlakke**

|  |  |  |
| --- | --- | --- |
| **Vlak 1** | **Vlak 2** | **Vlak 3** |
| 40 % | 40 % | 20 % |

**AFRIKAANS**

**Eerste Addisionele Taal**

DATUM: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GRAAD 11 TAAK 1: LUISTERBEGRIP**

**PUNTE: 10 NAAM: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Leerders luister nou na die vrae of lees dit self en beantwoord dit skriftelik.**

**Hul MAG NIE die teks ontvang nie.**

*Gedink julle weet alles van die*

 *L I E F D E ??*



Luister aandagtig na die artikel “***Van opsitkers en liefdeskrale****”*  geskryf deur Shanda Luyt, wat jou onderwyser gaan voorlees. Lees die vrae hieronder en luister dan weer aktief na die tweede voorlesing. Jou onderwyser mag dit self nóg ‘n keer voorlees. Jy mag aantekeninge maak tydens die voorlesing.

|  |  |  |  |  |
| --- | --- | --- | --- | --- |
| 1 |  | Op watter ander maniere as telefoonoproepe, SMS’e en MXit kan liefdesboodskappe ook kortpad hardloop?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (1) |  |
| 2 |  | Waarom staan ***Faceook*** bekend as ‘n “openbare forum”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (1) |  |
| 3 |  | Noem altwee die **norme** wat daar was vir gereëlde huwelike in die Victoriaanse tyd? (Vir een punt)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (1) |  |
| 4 |  | Wat het ‘n uitgekerfde wingerdstok vir Walliese vryers beteken?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (1) |  |
| 5 |  | Waarom het Afrikaanse jongmanne vir hul nooiens liedjies gesing en NIE gedigte geskryf nie?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (1) |  |
| 6 |  | Wat doen Zoeloe-meisies om vir hul vryers te laat weet hoe hulle voel?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (1) |  |
| 7 |  | Hoe help die jong meisies se susters hulle met hierdie boodskappe?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (1) |  |
| 8 |  | Hoe het die Khoi-mans hul liefde aan die meisies gewys?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (1) |  |
| 9 |  | Watter rol het die **hoed** in Khoi-Khoi-danse gespeel?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (1) |  |
| 10 |  | Dink jy ons leef nou in ‘n ***romantiese*** era? Motiveer jou antwoord.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (1) |  |